*Na podlagi določil Pravil Ljubljanske borze, d.d. in Zakona o trgu finančnih instrumentov, Upravni odbor družbe objavlja*

**SPREJETE SKLEPE IN IZID GLASOVANJA NA 26. SKUPŠČINI DRUŽBE AG, družba za investicije d.d., ki je bila v ponedeljek, dne 5. decembra 2016 ob 9.00 uri na naslovu Beethovnova 5, Ljubljana.**

1. **PRISOTNI DELNIČARJI**

Na skupščini so bili prisotni in zastopani trije delničarji. Skupno število na skupščini zastopanih delnic in glasovalnih pravic je bilo 2.624.671, kar predstavlja 94,95% vseh delnic družbe oz. 95,11% vseh delnic z glasovalno pravico. Seji je prisostvovala notarka mag. Nina Češarek. Skupščina se je začela ob 9.00 uri in zaključila ob 9.16 uri.

1. **SPREJETI SKLEPI**
2. **OTVORITEV SKUPŠČINE, UGOTOVITEV SKLEPČNOSTI IN IZVOLITEV ORGANOV SKUPŠČINE**

Izvršni direktor je otvoril skupščino in ugotovil, da je skupščina sklepčna.

*Skupščina je soglasno imenovala predsednika skupščine g. Marka Koniča.*

1. **SKLEPANJE O IZPLAČILU DIVIDEND**

**Sprejeti sklep k točki 2 dnevnega reda:**

Bilančni dobiček po stanju na dan 31.12.2015 v višini 1.856.614,08 EUR se nameni za naslednje namene:

* 1.793.827,10 se nameni za izplačilo dividend in sicer v bruto znesku 0,65 EUR na delnico.

Do izplačila dividend so upravičeni delničarji, ki so kot lastniki delnic evidentirani v Centralnem registru vrednostnih papirjev pri KDD na dan 07.12.2016. Družba bo dividende izplačala najkasneje do 31.12. 2016.

* preostanek bilančnega dobička v višini 62.786,98 EUR ostane nerazporejen.

1. **SPREMEMBA STATUTA DRUŽBE**

**Sprejeti sklep k točki 3 dnevnega reda:**

Spremenita se točki 1.3 in 1.4 Statuta, ki spremenjeni glasita:

1.3: Sedež družbe je: Kamnik

1.4: Poslovni naslov družbe je: Kajuhova pot 4, 1241 Kamnik

Spremembo poslovnega naslova lahko sprejme in opravi upravni odbor družbe in ne pomeni spremembe statuta.

Sprejme se čistopis Statuta družbe, ki je usklajen z zgornjim sklepom.

1. **SKLEP O DOLOČITVI SEJNIN UPRAVNEMU ODBORU**

**Sprejeti sklep k točki 4 dnevnega reda:**

Člani upravnega odbora so upravičeni do sejnine v višini 250,00 EUR bruto za vsako sejo upravnega odbora.

*Vsi sklepi so bili sprejeti soglasno.*

1. **NAPOVEDANE IZPODBOJNE TOŽBE**

Na skupščini ni bilo napovedanih izpodbojnih tožb.

V Ljubljani, 5.12.2016

Upravni odbor